Συνημμένο 62.

στ. Λήμμα 6 (6η Βοηθητική Πρόταση). 

Επέκταση του Θεωρήματος του Νεύτωνα και στα Εξάπλευρα.

{Ειδική περίπτωση της Πρότασης 1δ(2) του [2]}
10ι(133). Αν οι κύριες διαγώνιες εγγεγραμμένου εξάπλευρου σε κύκλο συντρέχουν σε ένα σημείο, τότε το σημείο αυτό συμπίπτει με το σημείο Brianchon {[5]( § 11-11)}, του αντίστοιχου περιγεγραμμένου του. 
Απόδειξη (Σχήματα 6).
Αν δηλαδή δίνονται δύο αντίστοιχα εξάπλευρα ΑΒΓΔΕΖ εγγεγραμμένο σε κύκλο (Ο, R) και το Α'Β'Γ'Δ'Ε'Ζ' περιγεγραμμένο στον ίδιο κύκλο, έτσι ώστε Α

Σχήμα 6.

Α'Ζ', Β

Α'Β', …και είναι: ΑΔ∩ΒΕ∩ΓΖ≡Κ, θα δείξουμε ότι είναι  και Α'Δ'∩Β'Ε'∩Γ'Ζ'≡Κ. Δηλαδή το Κ είναι το σημείο Brianchon, του Α'Β'Γ'Δ'Ε'Ζ'.

Πραγματικά, σύμφωνα με το γνωστό Θεωρήμα του Νεύτωνα {Βιβλία [4] (§ 1274, [6] (άσκηση 1495), [2] Πρόταση 2β(2), όπου δίνεται μία νέα απόδειξη}, στα αντίστοιχα τετράπλευρα ΑΒΔΕ εγγεγραμμένο και Α'Η'Δ'Θ' (όπου Η'≡Α'Β'∩Γ'Δ', Θ'≡Α'Ζ'∩Δ'Ε'), οι διαγώνιές τους θα περνούν από την τομή των ΑΔ και ΒΕ που είναι το Κ. Δηλαδή, με άλλα λόγια η Α'Δ' περνά από το Κ (όπως και η Η'Θ').
Με τον ίδιο τρόπο αποδεικνύουμε ότι και οι Β'Ε', Γ'Ζ' περνούν από το Κ. 
Συνεπώς βλέπουμε ότι οι διαγώνιες Α'Δ', Β'Ε', Γ'Ζ' περνούν από το Κ, το οποίο ως γνωστό είναι το σημείο Brianchon { [5]( § 11-11)}, του εξάπλετρου Α'Β'Γ'Δ'Ε'Ζ'.

Παρατηρήσεις. 
(α). Εύκολα διαπιστώνουμε ότι το αντίστροφο του Λήμματος 6 δεν αληθεύει, καθώς, ως γνωστό, τα περιγεγραμμένα σε κύκλο εξάπλευρα, έχουν πάντοτε συντρέχουσες διαγώνιες στο σημείο Brianchon.
(β). Γενίκευση της Πρότασης 10ι(133), για ν-πλευρά, δίνουμε στην § 1δ(2) του βιβλίου [2). Και οι δύο Προτάσεις αυτές αποτελούν προφανώς γενίκευση του Θεωρήματος του Νεύτωνα.
(γ). Η Πρόταση 10ι(133) αληθεύει και σε μη κυρτά τετράπλευρα.                             (δ). Η Πρόταση αυτή έχει καταχωρηθεί στο βιβλίο μας [2] [§ 10ι(133) (τόμος 10).
(ε). Το παραπάνω Λήμμα 6 απεδείχθη πολύτιμο για την απόδειξη Προτάσεων και ιδιαίτερα για Προτάσεις που αφορούν Αρμονικά Εξάπλευρα.

                                                                                        Θεσσαλονίκη  13-11-2910. 

                                                                                              Νίκος Κυριαζής.

